b'\n_START_ARTICLE_\nNegotovost\n_START_SECTION_\nFizika\n_START_PARAGRAPH_\nNegotovost je lahko \xc4\x8dista posledica pomanjkanja znanja o dosegljivih dejstvih. To pomeni, da lahko obstaja negotovost o tem ali bo nova konstrukcija rakete delovala, lahko pa se jo zmanj\xc5\xa1a z nadaljnjo analizo in presku\xc5\xa1anjem. Na podatomskem nivoju je nedolo\xc4\x8denost lahko osnovna in neizogibna zna\xc4\x8dilnost Vesolja. V kvantni mehaniki je tak\xc5\xa1na negotovost nedolo\xc4\x8denost, in angle\xc5\xa1\xc4\x8dina na primer ne razlikuje teh dveh pojmov. Heisenbergovo na\xc4\x8delo nedolo\xc4\x8denosti podaja mejo o tem koliko lahko opazovalec sploh kdaj ve o na primer legi in hitrosti delca. To ni omejenost mo\xc5\xbenih dosegljivih dejstev, ampak teh dejstev preprosto ni. V fiziki je do neke mere sporno ali je tak\xc5\xa1na negotovost zna\xc4\x8dilnost narave, ki se jo ne da zmanj\xc5\xa1ati, ali obstajajo \xc2\xbbskrite spremenljivke\xc2\xab, ki bi opisale stanje delca \xc5\xa1e natan\xc4\x8dneje kot to dopu\xc5\xa1\xc4\x8da na\xc4\x8delo nedolo\xc4\x8denosti.'